টাকার অঙ্কে আগের তিন বছরের তুলনায় বাংলাদেশিদের অর্থের পরিমাণ কমলেও জনসংখ্যা ও বাংলাদেশের অর্থনীতির আকার বিবেচনায় এটি এখনো অনেক বেশি। ১২০ কোটি মানুষের দেশ ভারতের সুইস ব্যাংকে রয়েছে ১০০ কোটি ফ্রা। এটি ১৬ কোটি মানুষের দেশ বাংলাদেশের থাকা অর্থের মাত্র দ্বিগুণ। ২০১৬ সালে ভারতের অর্থ ছিল বাংলাদেশের প্রায় সমান, ৬৬ কোটি সুইস ফ্রা। ২০১৬ সালের তুলনায় পাকিস্তানি নাগরিকদের সুইস ব্যাংকে অর্থের পরিমাণ কমলেও এখনো দক্ষিণ এশিয়ার মধ্যে দেশটির নাগরিকরাই সবচেয়ে বেশি অর্থ রাখছে সেখানে। ২০১৭ সালে পাকিস্তানিদের অর্থের পরিমাণ ১১০ কোটি ফ্রা, আগের বছর এর পরিমাণ ছিল ১৩৯ কোটি ফ্রা।